Para outras páxinas con títulos homónimos véxase: Lozoya.

Val do Lozoya
O **val do Lozoya** é un val de montaña na serra de Guadarrama, no noroeste da Comunidade de Madrid, formado polo río Lozoya.

Xeografía
---------

Val do Lozoya visto desde as inmediacións do cumio do Cerro de Valdemartín.
Val do Lozoya con Rascafría e a montaña de El Nevero ao fondo.
O val do Lozoya encóntrase limitado por unha serie de cadeas montañosas, pertenecientes todas elas ao Sistema Central, que marcan os seus límites de forma natural: os Montes Carpetanos, a serra de Somosierra (dúas partes da serra de Guadarrama) e os contrafortes máis meridionais da serra de Ayllón, perfilan o val na súa vertente norte; a serra del Lobosillo ao leste; as serras da Cuerda Larga, da Morcuera, de La Cabrera e os seus contrafortes máis orientalis até o encoro de El Atazar marcan o seu límite sur. A montaña máis alta do val é Peñalara (2 428 msnm), que tamén o é da serra de Guadarrama.

### Curso alto

O curso alto do Lozoya caracterízase pola gran variedade de paisaxes e recursos naturais que alberga, e é onde se encontran os cumios máis elevados da Comunidade de Madrid, como é o caso de Peñalara. Seu relevo accidentado, así como a existencia de diferentes portos de montaña de difícil acceso, facilitaron a inaccesibilidade destes lugares, o que contribuíu favorabelmente á súa conservación. Todo iso constitúe un importante enclave de interese xeobotánico da Comunidade de Madrid, onde se localizan o Parque Natural do Cumio, Circo e Lagoas de Peñalara, o encoro de Pinilla e as lagoas do contorno de Peñalara, todas elas figuras especialmente protexidas polo seu alto valor natural, paisaxístico e ecolóxico.

### Curso medio

Tamén no curso medio do Lozoya aparecen importantes recursos naturais medioambientais.

### Curso baixo

No curso baixo do Lozoya encóntranse os encoros de Puentes Viejas, de El Villar e de El Atazar, que reteñen as súas augas para abastecer principalmente á cidade de Madrid, e abundan outras infraestruturas hidráulicas como canais, que denotan a importancia da auga como recurso económico ey natural. Os recursos naturais medioambientais cos que conta este curso baixo son tamén de importante valor paisaxístico e cinexético, o que fai que parte do mesmo se encontre dentro da Reserva de caza de Sonsaz.

### Conca hidrográfica

Como todos os ríos ao sur do Sistema Central, pertence á conca hidrográfica do Texo. O río Lozoya desemboca no Jarama no linde da Comunidade de Madrid coa provincia de Guadalajara.

Panorámina do val do Lozoya desde o miradoiro dos Robledos

Municipios
----------

No val do Lozoya aséntanse trinta municipios:


| nº | Municipio | Superficie | Hab. (2011) | nº | Municipio | Superficie | Hab. (2011) | nº | Municipio | Superficie | Hab. (2011) |
| --- | --- | --- | --- | --- | --- | --- | --- | --- | --- | --- | --- |
| 1 | La Acebeda | 22,06 km² | 66 | 11 | Gargantilla del Lozoya y Pinilla de Buitrago | 24,12 km² | 366 | 21 | Piñuécar-Gandullas | 18,19 km² | 170 |
| 2 | Alameda del Valle | 25,01 km² | 243 | 12 | Gascones | 20,04 km² | 189 | 22 | Prádena del Rincón | 22,48 km² | 134 |
| 3 | El Atazar | 29,55 km² | 103 | 13 | Horcajo de la Sierra | 20,57 km² | 167 | 23 | Puebla de la Sierra | 57,7 km² | 96 |
| 4 | El Berrueco | 28,8 km² | 595 | 14 | Horcajuelo de la Sierra | 24,39 km² | 93 | 24 | Puentes Viejas | 58,33 km² | 638 |
| 5 | Berzosa del Lozoya | 14,32 km² | 222 | 15 | Lozoya | 57,94 km² | 604 | 25 | Rascafría | 150,28 km² | 1.870 |
| 6 | Braojos de la Sierra | 24,93 km² | 198 | 16 | Lozoyuela-Navas-Sieteiglesias | 51,28 km² | 1.169 | 26 | Robledillo de la Jara | 20,35 km² | 106 |
| 7 | Buitrago del Lozoya | 26,5 km² | 1.981 | 17 | Madarcos | 8,46 km² | 48 | 27 | Robregordo | 18,03 km² | 66 |
| 8 | Canencia | 52,7 km² | 469 | 18 | Montejo de la Sierra | 31,95 km² | 359 | 28 | La Serna del Monte | 5,44 km² | 101 |
| 9 | Cervera de Buitrago | 12,02 km² | 180 | 19 | Navarredonda y San Mamés | 27,44 km² | 138 | 29 | Somosierra | 20,42 km² | 97 |
| 10 | Garganta de los Montes | 39,66 km² | 392 | 20 | Pinilla del Valle | 25,84 km² | 205 | 30 | Villavieja del Lozoya | 23,29 km² | 275 |

Economía
--------

A economía do val do Lozoya baseouse tradicionalmente na gandaría e a explotación forestal. Porén, actualmente é o turismo o motor da economía do val, aínda que pola falta de apoio aos empresarios do sector por parte das diferentes administracións, non é capaz de explotar o lugar xeográfico privilexiado no que se encontra a tan pouca distancia da la capital de España.

Patrimonio
----------

No val do Lozoya aséntanse pobos con importantes mostras de patrimonio histórico-artístico de alto valor cultural, entre as que destacan o Mosteiro de Santa María de El Paular, exemplos de arquitectura relixiosa e civil, así como arquitectura tradicional da Serra, xa que todos os municipios conservan hoxe en día mostras de construcións tradicionais como potros de ferrar, antigos conxuntos agropecuarios, fraguas, palleiras etc.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Val do Lozoya Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1751423
* WorldCat
* VIAF: 4997156012383849700004

 |